Javaslat AZ EURÓPAI PARLAMENT ÉS A TANÁCS HATÁROZATA az EU Szolidaritási Alapjának igénybevételéről (Árvizek Romániában, Bulgáriában és Olaszországban) /* COM/2015/0162 final */





INDOKOLÁS A 2014–2020-as időszakra vonatkozó többéves pénzügyi keretről szóló, 2013. december 2-i 1311/2013/EU, Euratom tanácsi rendelet[1] és különösen annak 10. cikke a pénzügyi keret megfelelő fejezeteinek felső határát túllépve – 2011. évi árakon – évi 500 millió EUR-s felső határig engedélyezi az Európai Unió Szolidaritási Alapjának igénybevételét. A támogathatósági feltételeket a 2014. május 15-i 661/2014/EU európai parlamenti és tanácsi rendelettel módosított, az Európai Unió Szolidaritási Alapjának létrehozásáról szóló 2012/2002/EK tanácsi rendelet tartalmazza. A Románia, Bulgária és Olaszország által benyújtott kérelmek alapján az alapból származó támogatás kiszámítása a keletkezett károk becsült összértéke alapján a következő: Katasztrófa || Közvetlen kár (millió EUR) || A regionális katasztrófára vonatkozóan alkalmazott küszöbérték (millió EUR) || A jelentős katasztrófára vonatkozó küszöbérték (millió EUR) || A támogatható intézkedések teljes költsége (millió EUR) || A küszöbérték alatti közvetlen kár 2,5 %-a (EUR) || Alkalmazták-e a felső határt? || A javasolt támogatás teljes összege (EUR) ROMÁNIA tavaszi árvíz || 167,927 || ~ || 783,738 || 145,527 || 4 198 175 || Nem || 4 198 175 ROMÁNIA nyári árvíz || 171,911 || 157,200 || 783,738 || 93,955 || 4 297 775 || Nem || 4 297 775 BULGÁRIA || 79,344 || 40,980 || 232,502 || 69,108 || 1 983 600 || Nem || 1 983 600 OLASZORSZÁG || 2 241,052 || 1 832,944 || 3 183,624 || 434,314 || 56 026 300 || Nem || 56 026 300 ÖSSZESEN || || || || || || || 66 505 850 A kérelmek[2] mérlegelését követően, valamint figyelembe véve az alapból nyújtható maximális támogatást és annak lehetőségét, hogy az előirányzatok átcsoportosíthatók, a Bizottság 66 505 850 EUR összegben javasolja az Európai Unió Szolidaritási Alapjának igénybevételét. A Bizottság költségvetés-módosítási tervezetet nyújt be annak érdekében, hogy a 2015. évi költségvetésbe bevezessék a vonatkozó kötelezettségvállalási és kifizetési előirányzatokat. Egyetértés hiányában az Európai Parlament, a Tanács és a Bizottság között létrejött, a költségvetési fegyelemről, a költségvetési ügyekben való együttműködésről és a hatékony és eredményes pénzgazdálkodásról szóló, 2013. december 12-i intézményközi megállapodás[3] 11. pontja alapján háromoldalú egyeztető eljárást kell indítani. Javaslat AZ EURÓPAI PARLAMENT ÉS A TANÁCS HATÁROZATA az EU Szolidaritási Alapjának igénybevételéről (Árvizek Romániában, Bulgáriában és Olaszországban) AZ EURÓPAI PARLAMENT ÉS AZ EURÓPAI UNIÓ TANÁCSA, tekintettel az Európai Unió működéséről szóló szerződésre, tekintettel az Európai Unió Szolidaritási Alapjának létrehozásáról szóló, 2002. november 11-i 2012/2002/EK tanácsi rendeletre[4] és különösen annak 4. cikke (3) bekezdésére, tekintettel az Európai Parlament, a Tanács és a Bizottság közötti, a költségvetési fegyelemről, a költségvetési ügyekben való együttműködésről és a hatékony és eredményes pénzgazdálkodásról szóló, 2013. december 2-i intézményközi megállapodásra[5] és különösen annak 11. pontjára, tekintettel a Bizottság javaslatára[6], mivel: (1) Az Európai Unió Szolidaritási Alapjának (a továbbiakban: az alap) célja, hogy az Unió gyors, hatékony és rugalmas módon legyen képes a vészhelyzetekre reagálni, valamint hogy a gyakorlatban érvényesítse a katasztrófa sújtotta régiók lakossága iránti szolidaritást. (2) Az 1311/2013/EU, Euratom tanácsi rendelet[7] 10. cikkében meghatározottaknak megfelelően az alap éves maximális összege (2011. évi árakon számítva) nem haladhatja meg az 500 millió EUR-t. (3) Románia árvíz miatt két kérelmet nyújtott be az alap igénybevételére. (4) Bulgária árvíz miatt kérelmet nyújtott be az alap igénybevételére. (5) Olaszország árvíz miatt kérelmet nyújtott be az alap igénybevételére. (6) Az alapot ezért a Románia, Bulgária és Olaszország által benyújtott kérelmek tekintetében 66 505 850 EUR összegű pénzügyi segítségnyújtás teljesítése érdekében igénybe kell venni. (7) Az alap igénybevételéhez szükséges idő minimálisra csökkentése érdekében ezt a határozatot elfogadásának napjától alkalmazni kell, ELFOGADTA EZT A HATÁROZATOT: 1. cikk Az Európai Unió Szolidaritási Alapjából az Európai Unió 2015-ös költségvetési évre szóló általános költségvetése terhére 66 505 850 EUR összeget vesznek igénybe kötelezettségvállalási és kifizetési előirányzatok formájában. 2. cikk Ez a határozat az Európai Unió Hivatalos Lapjában való kihirdetésének napján lép hatályba. Ez a határozat [elfogadásának napját a HL-ben való kihirdetés előtt a Parlament illeszti be]-tól/-től alkalmazandó. Kelt Brüsszelben, az Európai Parlament részéről a Tanács részéről az elnök az elnök [1] HL L 347., 2013.12.20., 884. o. [2] Közlemény a Bizottságnak, C(2015) 2285, 2015.4.9. [3] HL C 373., 2013.12.20., 1. o. [4] A Tanács 2002. november 11-i 2012/2002/EK rendelete az Európai Unió Szolidaritási Alapjának létrehozásáról (HL L 311., 2002.11.14., 3. o.). [5] HL C 373., 2013.12.20., 1. o. [6] COM(2015) 160 final, 2015.4.15. [7] A Tanács 1311/2013/EU, Euratom rendelete a 2014–2020-as időszakra vonatkozó többéves pénzügyi keretről (HL L 347., 2013.12.20., 884. o.).